Ma yella ɣef wazal n tesqamut akked uxeddim-is deg taddart, tukkist-a tis snat seg umagrad-a n uɣmis n «Tiɣremt», d anagi ɣef wannect-a : «Iɛeggalen tesqamut n taddart d nutni id ajgu n waɛrur n taddart, syissen i tbedd taddart, d nutni i yettjerriden isuḍaf yesdukklen akk imezdaɣ n taddart, akken imezdaɣ merra ad idiren deg yiwen uswir, s ddaw n yiwen uzref, am wid yesɛan, am wid ur nesɛi, d nutni i yesseḥbibiren ɣef tuddsa ( organization ) n taddart akked lḥerma-as akked yimezdaɣ-is, d nutni i iferrun timsal gar imezdaɣ, d nutni i yessexsayen times n ccwal gar imezdaɣ.»84 Tasqamut n taddart, d nettat i ul n taddart, kullec ɣef ufus-is i yettɛeddi : ajerred n yisuḍaf, ferru n temsal d ccwalat... Rnu d nettat, i yesseḥbibiren ɣef tuddsa-ines.